Document ID: /roh_data/filtered/fineweb-2-filterrobots_roh.jsonl.gz/52050

Svizra - Dapli cumpetenzas per il servetsch secret
Il Cussegl dals chantuns è da principi d’accord ch’il servetsch da spiunadi survegn dapli cumpetenzas. Cun 37 cunter 2 vuschs e 3 abstenziuns ha el decidì d'entrar en la debatta. La maioritad vesa sco necessari da rinforzar la surveglianza per impedir pussaivels acts terroristics.
Il servetsch da spiunadi stoppia era pudair agir preventiv, han argumentà plirs cussegliers dals chantuns da partidas burgaisas. Represchentants da la partida socialdemocrata e dals verds èn sa mussads critics, scrivan las agenturas da novitads.